మహేశ్ కథానాయకుడిగా నటిస్తోన్న ‘స్పైడర్’ సినిమా షూటింగ్ ముగింపు దశకు చేరుకుంది. ఆ సినిమా తర్వాత కొరటాల శివ దర్శకత్వంలో నటించాలని ఆయన నిర్ణయించుకొన్న విషయం తెలిసిందే. ‘శ్రీమంతుడు’ వంటి బ్లాక్బస్టర్ మూవీ తర్వాత ఆ ఇద్దరూ కలసి పనిచేస్తున్న సినిమా ఇది. ‘భరత్ అను నేను’ పేరుతో రూపొందనున్న ఈ చిత్రాన్ని డి.వి.వి. దానయ్య నిర్మించనున్నారు. ముఖ్యమంత్రిగా మహేశ్ నటించే ఈ సినిమా రెగ్యులర్ షూటింగ్ మే 18న హైదరాబాద్లో మొదలవుతుందని విశ్వసనీయ సమాచారం. ఆ నెలాఖరు వరకు తొలి షెడ్యూల్ నిర్వహించి, రెండో షెడ్యూల్ను జూన్లో ప్లాన్ చేస్తున్నారు. ఈ చిత్రంతో నాయికగా కియారా ఆడ్వాణీ తెలుగు తెరకు పరిచయమవుతున్నారు. ఆమె హిందీ సినిమా ‘ఎం.ఎస్. ధోని: ది అన్టోల్డ్ స్టోరీ’లో ధోనీ భార్య సాక్షిగా నటించి అందరి మన్ననలూ పొందారు. ఇప్పుడు మహేశ్ సరసన నటించే అవకాశం దక్కించుకున్నారు. కాగా ఈ సినిమా కోసం సంగీత దర్శకుడు దేవిశ్రీ ప్రసాద్ ఇప్పటికే మూడు పాటలకు స్వరాలు కూర్చారు. వచ్చే ఏడాది సంక్రాంతికి చిత్రాన్ని ప్రేక్షకుల ముందుకు తేవాలనేది దర్శక నిర్మాతల సంకల్పం.
mahesh kathaanaayakudigaa natistonna ‘spider’ sinima shooting mugimpu dasaku cherukundi. aa sinima tarvaata koratala shiva darsakatvamlo natinchaalani aayana nirnayinchukonna vishayam telisinde. ‘srimantudu’ vanti blackbuster moovee tarvaata aa iddaruu kalasi panichestunna sinima idhi. ‘bharat anu nenu’ paerutho roopondanunna ee chitraanni di.vi.vi. daanayya nirminchanunnaaru. mukhyamantrigaa mahesh natinche ee sinima regular shooting mee 18na hyderabadlo modalavutundani vishwasaneeya samacharam. aa nelakharu varaku toli shedule nirvahinchi, rendo shedyulnu joonlo plan chestunnaru. ee chitramtho naayikagaa kiara aadwani telugu teraku parichayamavutunnaaru. aame hindi sinima ‘em.es. dhoni: dhi antold story’loo dhonee bharya saakshigaa natinchi andari mannanaluu pondaaru. ippudu mahesh sarasana natinche avakaasam dakkinchukunnaru. kaga ee sinima kosam sangeeta darsakudu devishree prasad ippatike moodu paatalaku swaraalu kuurchaaru. vache edaadi sankraantiki chitraanni prekshakula munduku tevalanedi darsaka nirmaatala sankalpam.